LidanRubinov/Halacha-QA huggingface dataset:
שאלה: חנוכת בית    תענית בכורות: לכבוד הרב א. בכור שנולד בניתוח קיסרי חייב בתענית בכורות? ב. השוכר בית חייב בחנוכת בית? (אשכנזי)
תשובה: א. הפוסקים נסתפקו האם בכור שנולד בניתוח קיסרי חייב בתענית בכורות שהרי מחד אינו בכור לנחלה ולפדיון ומאידך התענית היא זכר לנס ולמעשה הוא נקרא בפי כולם בכור. ולמעשה רק מעטים מאוד צמים בפועל ובכור כזה אין לו להחמיר לצום וינהג כמו כל הבכורות שאוכלים בסעודת סיום. (עי' חוק יעקב תע ב  כף החיים ג) ב. חנוכת הבית אינו חיוב כלל אלא מנהג טוב, ויש אומרים שסעודת חנוכת הבית בארץ ישראל היא סעודת מצוה (שו"ת באר שבע ע). למעשה חנוכת הבית רווחת יותר אצל בני ספרד אולם יש גם אשכנזים שמקיימים מנהג זה. הנוהג לקיים חנוכת הבית עושה זאת גם כשהוא שוכר את הבית.
שאלה: בדיקת חמץ במשרד שלא אהיה בו בחג: אני עובד במשרד ביחד עם עוד אדם אחד. במשרד ישנן מגירות שהן ברשותי ועל פי הבנתי עלי לבדוק בהן חמץ. אינני מתכנן להגיע למשרד במהלך החג. א. האם אפשר לעשות את הבדיקה ביום האחרון בו אהיה במשרד (כמה ימים לפני פסח)? ב. אם כן, האם יש לעשות את הבדיקה הזאת דווקא בלילה, או שאפשר ביום?
תשובה: עליך לבדוק את המקום שברשותך לפני עזיבתך את המשרד לפני פסח
שאלה: משמעות השם גדעון: מהי משמעות השם גדעון המוזכר בספר שופטים. וכן מהי משמעות השם גדעוני המוזכר בתחילת ספר במדבר "לבנימין אבידן בן גדעוני" בבמדבר א, יא. והאם היה ביניהם קשר משפחתי.
תשובה: לא היה ביניהם קשר משפחתי, שהרי גדעון היה משבט מנשה (שופטים ו, טו), ואילו אבידן בן גדעוני משבט בנימין. איי מכיר מדרש העוסק בביאור שמו, כפי שלרוב השמות בתנ"ך לא קיים. מכל מקום לגבי השופט גדעון שמו אכן מבטא את חייו ופעלו, שגידע עבודה זרע מישראל וכן גידע את אויביהם.
שאלה: דרשות ח : ב"ה לאחרונה העסיק אותי מאוד העניין של דרשות ח (באגדה) ועיינתי בהרבה מקורות.הבנתי שיש חלוקות שונות לכל מיני סוגי דרשות.לדוגמא,מעיוני הקצר ראיתי שדרשות כמו אל תקרי.אלא. לפי הרמב"ם (מורה נבוכים,ג,מג) ובנו במאמר על דרשות ח זה רק אסמכתא ולא באמת כוונת הפסוק אלא סוג של רעיון שרצה החכם לבסס על פסוק,ואילו לפי המהר"ל(לא זוכר היכן) והרמח"ל במאמר על ההגדות זו כוונת הפסוק (ברור שיש פשט,אבל הקב"ה רמז בייתור אותיות וכדומה איזה רמז "ובודאי שלא יתכן לפרש לשון הכתוב כולו על פי הענין ההוא כלל, כי הרי לא בזה רצה הבורא ית, שיהיה הכתוב מגיד הדבר ההוא, אלא שיהיה רומז אותו." רמח"ל ). השאלה שלי היא על הקטע הסיפורי יותר,כגון הדרשות בגמרא על האבות,יציאת מצרים וכדומה(לדוגמא:אמר רב אחא בר ביזנא א ר שמעון חסידא כנור היה תלוי למעלה ממטתו של דוד וכיון שהגיע חצות לילה בא רוח צפונית ונושבת בו ומנגן מאליו מיד היה עומד ועוסק בתורה עד שעלה עמוד השחר),שבהם אני קצת מבולבל.לי,ואני מניח שלעוד הרבה אנשים,קשה להסביר כל מיני דברים כפשוטן ולהאמין שזה באמת קרה בפועל (אני לא מדבר על אגדות רבב"ח וכאלה). אם ניקח למשל את סיפור דוד ובת שבע,שכבר דנו עליו גדולי הרבנים,אני חייב לציין שדעתי הסכימה יותר עם אלו הסבורים שדרשת ח אינה מחייבת.כל הנסיונות להסביר את פשט התנ"ך כמו דרשת ח לא ריצו אותי והרבה יותר פשוט לי להבין שבמאמר זה מובא איזה רעיון מסוים לעיון באותה פרשייה,ואין הכוונה להוציא את הדברים מפשטן.ראיתי בדברי ר אברהם בן הרמב"ם דבר בעניין: "כי אני לא מסתפק במאמר דברי ר יהושע בפרשת "וישמע יתרו" - מה שמועה שמע ובא, מלחמת עמלק שמע ובא. כי זה משיקול הדעת אמרו ולא מקבלה. וראיה לזה ממה שאמרו "שכן הוא כתובה בצדה". ואם הייתה קבלה בידו, לא היה צריך לראיה לפירושו. ועוד ראיה אחרת, שהרי אנו רואים חכמים אחרים זולת ר יהושע בפרשה סוברים דעת אחרת, ואם הדבר קבלה לא היו חולקים בו. שהרי ר אלעזר אמר מתן תורה שמע והביא גם הוא ראיה לפירושו, ור אליעזר אומר שמועת ים סוף שמע ובא והביא גם הוא ראיה לפירושו." מאידך,נראה לי שהדעה המקובלת היא להבין את אותם סיפורים כפשט של מה שקרה באמת (כך גם חבר אמר לי שהרצ"יה זצ"ל אמר זאת בפירוש).לכן,אשמח אם כבוד הרב יוכל לסכם פה איזה שיטות וכדומה שיהיה מסודר ואם אפשר גם להציב גבולות( כי לדוגמא,גם העניין שכל דברי התורה נמסרו למשה בסיני,מבוסס גם כן על דברים מסוג זה,כמובא בברכות דף ה ע"א ופה הדברים מגיעים ממש למשחקים באש).
תשובה: : אתה שואל שאלה גדולה שנכתבו עליה ספרים רבים. בנוגע לשאלה האם דברי תורה נאמרו בקבלה או שנלמדו מדרשות, יש הוכחות לשתי הגישות והעיקר שנאמין שהתורה שמסורה בידינו היא התורה שבעל פה. בנוגע לפשט הפסוקים, האם להסבירם שלא לפי מה שעולה מדרשת חכמים, ראינו שנחלקו בכך כנראה ראשונים. רש"י נראה שלמד שפשט דברי חכמים זהו פשט הפסוקים. כשאנו דנים האם כל הפרטים של הסיפור באמת התרחשו.האמונה לפחות אומרת שהיה יכול להיות הפרטים שהוזכרו. אולם באמת יתכן שחלק ממה שהוזכר נאמר בעיקר כדרך לביטוי רעיון ולא כדבר ממשי. אולם שיטת הרשב"ם היא שחכמים בדברם אמרו דרשה ואין דרשתם עוקרת את פשט הכתוב. האבן עזרא חילק בין דברי אגדה או פרשנות שאינה נוגעת להלכה לבין דברי הלכה שבהם כתב שחייבים להסביר את הפסוק כדברי חכמים.
שאלה: שימוש בכתב אשורי ממש: לכבוד הרב, בהמשך לשאלה הקודמת, יש פונט בוורד gutman stam של הכתב האשורי עצמו, כמו שכתוב בספר תורה ולא אותיות דפוס רגילות. האם מותר להשתמש בו לצורכי חול או אפילו לצורכי הדפסת פסוקים לחתונה, בר מצווה וכדו? מראש. השאלה נשאלה בהמשך לשאלה "כתיבה אשורית"
תשובה: שאלתך נחלקת לשניים: א. כתיבה בוורד הזהה לאשורית אין לאסור כיון שנתפשט המנהג להקל ולא לאסור כדעת י"א ברמ"א (ראה ש"ך רפג, ו וכן הגר"א רפד, ו). ב. כתיבת פסוקים בהזמנות אסורה משום ביזיונם, וכבר כתב הגר"מ פיינשטיין לא לכתוב פסוקים בכל מיני פרסומים והזמנות, לוחות שנה, המגיעים לידי ביזיון. (ראה רפג, ד ונושאי כלים שם. שו"ת אג"מ יור"ד ח"ב סימן קלה). לאחר שכתבתי את התשובה פגשתי את הגר"ד ליאור שליט"א ואמר שראוי לשמור על קדושת כתב התורה ולא להדפיס דברי חול בגופן זה, אבל להקליד במחשב בלבד מותר שזהו כתב שאינו של קיימא.
שאלה: חלה שהתערבבה: לכבוד הרב. לאחר אפיית מצות מצווה, צירפנו את כל המצות והפרשנו חלה דא עקא, שבשגגה החלה התערבבה יחד עם מצות הספק שניתנו לילדים לאחר האפיה. עם שימת הלב לבעיה, נטלתי את המצות מידיהם. רוב הסיכויים שהיא לא נאכלה, אך ליבי נוקפני. מה דרך התיקון והתשובה?
תשובה: וברכת ד' כל חיוב הפרשה של מצות ילדים היא בעיה מדין עיסה העומדת להיחלק, ואולם אם נסביר שהיה חיוב של המורה או בית הספר, א"כ הדרך הנכונה היא להשאל על החלה ולהפריש מחדש. אולם חסרים עוד פרטים בנידון זה אבל כנראה כבר נדון לאחר החג. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: אוכל לדגים לפסח ולאחריו: יש לי אקווריום, האוכל שמאכילים את הדגים הוא חמץ. שאלתי אנשים ואמרו לי שמקובל לקנות לפסח"תולעים". האם ניתן לקנות אוכל זה ולסמוך על כך שאין בו חמץ, או שחייב להיות כתוב עליו "כשר לפסח" (אינני חושב שיש מאכל לדגים עם הכשר לפסח). כמו כן ברצוני לדעת מה לעשות לאחר הפסח, מכיוון שאינני מכיר חנות לדגיי נויי המקפידה למכור את חמצה. ואני אינני רגיל להשאיר אצלי חמץ בפסח (גם אם אני מוכר). האם ניתן לקנות לאחר הפסח אוכל המכיל חמץ גם ממי שלא מכר את החמץ (האם זה כדין תערובת חמץ שעבר עליה הפסח, המותרת בהנאה לאחר הפסח) תודב רבה, השאלה נשאלה בהמשך לשאלה "אוכל לדגי זהב"
תשובה: וברכת ד' יש אוכל לדגים כשר לפסח בחנויות דגים. אם אין מזון עם כשרות אפשר להסתכל ברכיבים אם לא מופיע חיטה ומוצריו אפשר להשתמש בקנוי. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: קמחא דפסחא: לרב,קבלתי את תשובתך שלא ענתה על כל השאלות - 1.מה סכום שראוי לתת? למי? אם אפשר לתת לילדים? מי חייב?אם כל אחד מבני הבית? - חג כשר ושמח. השאלה נשאלה בהמשך לשאלה "חיוב קמחא דפסחא"
תשובה: לפי הבנתך ויכולתך
שאלה: הודאה על הנשימה: לכבוד הרב שליט"א מדוע לא תקנו ברכה על הנשימה שהיא נחוצה מאד ולא יוכל האדם לחיות רגע מועט בלעדיה, וידוע רב התועלת שיש ביכולת הנשימה. ועוד שעל כך דרשו ח במדרש רבה : (בראשית פי"ד אות ט ) מהפסוק "כל הנשמה תהלל יה" - כל הנשימה תהלל יה. על כל נשימה ונשימה שאדם נושם צריך לקלס לבוראו : והמובן מכאן שיש לברך על הנשימה ואם אין ברכה על הנשימה היכן ומתי מודים על כך, וכי אדם יכול בכל רגע להודות על הנשימה? וישר כחך
תשובה: תיקנו ברכה בכול יום על הנשימה! אלוקי נשמה שנתתה בי טהורה היא. ועלינו לשמור אותה מכול משמר.
שאלה: ניקוי מינימאלי: הבת שלנו אושפזה בבית חולים אתמול והצפי הוא לאשפוז עד סוף שבוע, לא הספקנו לסיים לנקות. לא נהיה בבית כל הפסח. מה המינימום שצריך לנקות? (מעבר לריקון הבית מהחמץ שנותר כמובן)
תשובה: יש לוודא שבבית אין חמץ מאכלים האסורים באכילה בגלל שאינם כשרים לפסח אך אינם חמץ ממש יכולים להישאר
שאלה: היכרות לצורך נישואים: אני גרושה ויש לי ילד קטן. בשנתיים האחרונות אני נפגשת על מנת להנשא שוב. הכרתי בחור טוב. הוא מאוד שכלתן בהשקפה התורנית שלו ומצפה שבת זוגו לעתיד תהיה גם כן כזו. אני מטבעי לא כ"כ כזאת, גם בגלל שאני אשה וגם בגלל שחונכתי אחרת. יצא לנו לדון בנושא קברות צדיקים, בעוד שאני מבקרת שם לפעמים הוא ממש אנטי וחושב שזה נגד ההלכה. הוא מצפה שאני יברר שוב את הסוגיה הזו של הליכה לקברות צדיקים. האם זה אומר שאין ביננו התאמה? אם ההשקפות התורניות קצת שונות? איזה דברים משותפים כן צריכים להיות בכדי להקים בית טוב ויציב?
תשובה: כדי להקים בית טוב צריך שתהיה קרבה גדולה בהשקפות התורניות, אך חשוב עוד יותר הכבוד ההדדי שרוחשים אחד לדעתו של השני. ואם יש צורך לברר מבררים את הדיעה המדויקת יותר על פי גדולי תלמידי חכמים. עליה לקברות צדיקים ידועה ומקובלת מדורות רבים ואין בה שום פסול אם לא הופכים אותה לפולחן, והיא איננה נגד ההלכה. ויש בה מעלה גדולה בפרט בקברי האבות והתנאים, כפי שמובא בכתבי האר"י וכן בשולחן ערוך.
שאלה: הכשרת מקסר לפסח: ב"ה לרב האם לא ראוי היה להוסיף את ההערה לתשובה על קערת המקסר, שלמקסר עצמו, אין תקנה בפסח. השימוש בקמח במהלך השנה גורם לשאיבת אויר עם קמח למנוע. אין דרך להוציא את הקמח מהמנוע ללא פירוקו. הפעלת המנוע בפסח תגרום להוצאת הקמח הישן ופיזורו בחלל המטבח. לכן אין דרך להכשיר את גוף המקסר ללא בעל מקצוע. חג שמח וכשר, חיים השאלה נשאלה בהמשך לשאלה "להכשיר קערת מיקסר לפסח"
תשובה: הקמח שנבמנוע נפסל מאכילה אך צריך לנקות היטב
שאלה: סדר ומבנה בספר ויקרא: הפרשיות העוסקות בעניני המשכן, בגדי כהונה, והקרבת קורבנות הם מפרשת תרומה בספר שמות ועד פרשת אמור בספר ויקרא, והנה, בפרשת משפטים מוזכרים עניני המועדים וכן השמיטה, וכן בפרשיות אמור ובהר מוזכרים עניני המועדים והשמיטה, האם יש לכך טעם? ועוד- מדוע עניני המועדים שבפרשת אמור עוסקים בעיקר במצוות שאינן קשורות דווקא לבית המקדש, כמו- ספירת העומר, צום יום כיפור, ישיבת סוכה ונטילת לולב, ואילו דווקא בפרשת המועדים שבפרשת פינחס עוסקים בעיקר בעניני המועדים הקשורים לבית המקדש,ובקרבנות הקרבים במועדים, הרי לכאורה היה צריך להיות הפוך, שהרי דווקא ספר ויקרא הוא הנקרא תורת כהנים והוא הקשור לעניני המקדש והקרבנות.
תשובה: לשואל נהניתי מאוד משאלתך. אכן שאלה גדולה שאלת. משלא ידעתי להשיב הפניתי את השאלה למו"ר הרב איתן שנדורפי שי', והרי תשובתו: א. ביחס לשאלה הראשונה: זו בעצם שאלה כללית על כל המצוות החוזרות במספר מקומות בתורה. ח אמרו על כך: כל פרשה שנשנית לא נשנית אלא בשביל דבר שנתחדש בה. ורש"י כתב זאת בקיצור בפירושו לבמדבר ה, ו ולדברים יד, ז. אמנם תשובה זו אינה מספיק מובנת: מדוע לא נכתבו כל הדברים ביחד במקום אחד? על כך ישנו מהלך נפלא של הרב ליב מינצברג בספרו "תורה ודעת" ח"ב במאמר: "האור הגנוז בחמשת הספרים". כדאי לעיין בו. ב. על השאלה השניה יש להעיר שספירת העומר מתחילה בהבאת העמר למקדש, ונטילת לולב נוהגת במקדש מן התורה כל שבעת ימי החג הסוכות, ואילו במדינה רק יום אחד. אמנם נכון שפרשת יום הכפורים שבבפרשת אמר נוהגת בכל מקום, ואילו עבודת הכהן הגדול ביום הכפורים במקדש התפרטה כבר בפרשת אחרי מות בפרק טז. שאלה זו - הכללית, לא רק על יום הכפורים - כבר שאל הרמב"ן בראש פרק כ"ג, עיין שם בתירוצו ובהערות הרב חיים דוב שעוועל עליו (מהדורת מוסד הרב קוק). וגם על שאלה זו כדאי לעיין במאמרו של הרב ליב מינצברג הנזכר. נאמנה
שאלה: חלוקת כספים: לפני כ15 שנים עשינו(כקטנים,אך זה המשיך גם לאחר הבר מצוה) שותפות בענין עסקי מסוים,שכל אחד נתן סכום לא שווה וההתחשבנות הייתה לאחר זמן באופן כל שהוא.החפצים של השותפות נמצאים עד היום (ואולי בעצם הבעלות המשותפת עוד נמשכת)אצל אחד השותפים,אבל אין תובעים כל השנים וזה מונח כאבן שאין לה הופכין. בנקיון הפסח לפני כמה שנים נמצאה מעטפה עם כסף ששיכת לשותפות,אך יחד איתה (בצורה נפרדת)נמצא גם כסף פרטי של אחד השותפים.המוצא הודיע לשותפים לבוא להתחלק בכסף(אז הוא זכר מה היה בדיוק שלו) ואף אחד מהם לא הגיע. עכשיו הוא מצא עוד פעם את הכסף ומעוניין לתת להם את חלקם אך הוא לא זוכר איזה סכום היה שלו ואיזה סכום של השותפות. הסכומים לא שווים. האם הוא מחוייב לחלק דווקא את הסכום הגדול או שהוא יכול לחלק את הסכום הקטן. מה גם שברי למוצא שהוא השקיע יותר כספים מלכתחילה, וע"ז מסכימים איתו. איך יהיה נכון לחלק את הכסף ע"פ דין תורה?
תשובה: כיוון שהשותפים האחרים אינם טוענים בוודאות שהסכום הגדול שייך לשותפות, אלא אינם יודעים, והשותף ששמר על הממון גם כן אינו זוכר, הוא פטור מלחלק את הסכום הגדול ביניהם. אלא יחלקו ביניהם את הסכום הקטן. המקור לדבר זה במשנה וגמ' מסכת בבא קמא דף קיח ע'א, ובשו'ע סימן עה סעיף י. הרב מרדכי גרוס.
שאלה: ספר על גהינם: רציתי לדעת איזה ספר מדבר ומפרט על שבעת מדורי הגהינם. אני מכיר את מסכת גהינם שמופיע בראשית חכמה אך חוץ מזה אני לא מכיר עוד. אני לא חדש בדת ואני לא מפחד, זה רק נותן קצת יראת שמים.
תשובה: אינני יודע ואני מעדיף לשמוע יותר על גן עדן ועל עולם הבא ולא על גיהנם.
שאלה: אמונה בעקבות יום השואה: מאז יום השואה האחרון אני מתקשה מאד בתפילתי. עולים לי ספקות רבים. בעיקר הקושי שלי הוא בעניין "שומע תפילה". אני כ"כ רוצה להאמין שאלוקים מקשיב לתפילתי, שהוא אל חנון ורחום כ"כ, אבל- אני כועס. אני מבולבל. אני לא מבין איך זה ש6 מיליון נטבחו, נשחטו בסבל רב. ואלו שנותרו בחיים מרגישים אשמה שהם ניצלו מכל משפחתם. זה נקרא השגחה פרטית? שמעתי איזה ניצול שואה אומר שהוא לא מסוגל לשמוע שבמשפט אחד אומרים אלוקים וגם רחמים. לי טוב בחיים. יש לי ממש שפע, בריאות, הורים. לאל. אבל איך אני יכול כל הזמן להתהלל באלוקיי, לברבר כל הזמן בעוד שבעבר השני של כדור הארץ ילדים גוועים ברעב. אנחנו כל הזמן מדברים על עם סגולה. זה עם סגולה? זה? עם כל השחיתויות וההטרדות המיניות והתעללויות והרצח? נכון, לא היינו עולים ארצה בלי השואה, אבל לאלוקים שחכמתו אינסופית לא היה רעיון טוב מאשר הדבר האיום הזה? ומה? אח"כ אני יאמר הלל ואנסה לחלץ מפי שיר הלל. האם באמת באוהלי צדיקים קול רנה וישועה? וכי באמת חסד יסובב את הצדיק. איום ונורא. אני מבין שאין תשובות. אבל. קשה לי להתפלל.
תשובה: גם אני לא מבין וגם לי כואב מאוד, אבל אני יודע שתשובה אמיתית יש רק לד', ולכן כשכואב אני מבקש ממנו עזרה. אין שום ספק שד' רחום וחנון ולא הוא הרג אותנו אלא הנאצים הרעים ימ"ש. אין להאשים אותו במה שעשו לנו אנשים רעים, אבל יש לנו לשאול את עצמנו במה חטאנו עד כדי כך שד' לא הציל אותנו מיד הרעים. ואולי זה היה מחטא כל הדורות ביחד שהצטבר למאזן איום שלפני הגאולה היה צריך להיפרע (כך כותב אור החיים הקדוש בפרשת בהר). אין שום ספק שכל מי שנהרג נמצא בגן עדן מלא ברכה וטוב ורק מצטער על צער קרוביו אבל לא על צער עצמו, כי בזכות קורבנו זכה וזיכה את כל עם ישראל. וכשיבוא הזמן והמתים יחיו, יהיו הרוגי השואה מאירים כאור החמה. וזכותם תגן על כל ישראל שלא יסבלו עוד מהגויים.
שאלה: האם בצק פילו כשר לפסח: האם בצק פילו הנו כשר לפסח?
תשובה: וברכת ד' הנ"ל חמץ גמור. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: פרטיות: לכבוד הרב שישיב על תשובתי, השאלה: מדוע למעשה ישנן הלכות שונות וחוקים שונים במשפט העברי ובכלל הנוגעים לפרטיות, אם אלוקים רואה את כולנו ומצלם גם, כטענתם של אנשים שחוו מוות קליני. לשם מה נועדה הפרטיות אם למעשה אנו נעדרי פרטיות. בנוסף, האם פרטיות הוא רכיב שהיינו רוצים לעודד כאשר דווקא שלילת הפרטיות תאפשר לפקח על החוטאים. שכן גם אם אדם מבצע חטא בביתו, הוא "מפיל" את כל עם ישראל. אל דאגה, אני לא מתכוונת לפגוע בפרטיות של אף אדם אמנם מעניינת אותי הסתירה המוזרה הזו. אם יש הסתמכות על מקורות שונים- מעולה! (כלומר, האם יש רבנים או חכמים שהתעסקו בשאלה זו?)
תשובה: כל מושג הפרטיות שייך רק בין בני האדם לבין עצמם ולא בין נברא לבורא היינו בין האדם לרבש"ע. המעלה העליונה היא לעשות הטוב ולהימנע מהרע לשם שמים ולא מחשש שמא ידעו על מעשינו. אמנם בעבר היו העונשים בולטים יותר לעין כמו בצרעת על לשון הרע (וחטאים נוספים) או קרבנות שאדם היה מביא על חטאיו. עוד מצאנו שבירידת המן היה הבדל בין הצדיקים שהמן היה על פתח ביתם, לבינונים שהמן חיכה להם רחוק יותר ולרשעים שהמן ירד להם רק מחוץ למחנה. (עיינו יומא עה) אמנם גם בהבאת הקורבנות התורה חסה על כבודם של החוטאים וציותה לשחוט את החטאת במקום שחיטת העולה כדי שאחרים לא יזהו שהמביא קרבן מביא דווקא קרבן חטאת, לבד מקרבן חטאת על עבודה זרה שהיה בולט יותר וזה היה חלק מהכפרה על החטא. (סוטה לב:) יתכן שלעתיד לבוא שהרמה הרוחנית של העולם תהיה גבוהה יותר נחזור שוב למציאות זו.
שאלה: מצות: אנו משפחה אשכנזית, האם המצות שמורות של עבודת יד בהשגחת "בד"ץ בית יוסף" של הרב עובדיה יוסף הן כשרות לנו לאוכלן בליל הסדר ולצאת בידי חובה במצוות מוציא מצה.
תשובה: וברכת ד' לא ראיתי את המצות של בית יוסף ועל כן אינני יכול להכריע בשאלה זו. אולם לפי הפרסומים נראה שאין הבדלי הלכות אם המצות קשות. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: שאלה על כשרות לפסח : כסובלת ממחלת מעיים שנמצאת בתת מישקל אני זקוקה לתכשיר "נוטריון" תוסף קלורי אחת ליום האם ניתן להשתמש בו בימי החג?
תשובה: אם לתורפה אין טעם קחי אותה לבריאות
שאלה: סגירת הבית לפסח: אנו מעוניינים לסגור את הבית לכל החג, אנחנו חייבים לנקות את הבית לפסח? אנו מעוניינים לאסוף את כל החמץ למקום אחד ולמכור אותו ולעשות בדיקת חמץ בבית. אשמח לדעת מה סדר הפעולות שבהן נצטרך לנקוט? וחג שמח!
תשובה: הבית הוא שלכם ובאחריותכם ולכן אין להשאיר בו חמץ אין צורך להכשיר את השיש הכלים וכדו' מכירת החמץ לא פוטרת אתכם מבדיקת הבית מחמץ וביעורו
שאלה: עובדת זרה בפסח - דחוף : לאימי שהינה אישה סיעודית ישנה עובדת זרה המסייעת בידה וחיה עימה באותו בית. לעובדת הזרה יש חדר משל עצמה וארון משל עצמה. לעובדת הזרה יש כלים משל עצמה. כל חומרי הגלם (תבלינים, בשר וכו ) הנכנסים לבית הם כשרים והיא נוטלת מהם ומכינה לעצמה את מאכליה. אילו הוראות מיוחדות יש למצב כזה בפסח. כלאמר: 1. בעניין כלים - האם צריך לייחד לה כלים מיוחדים? (סיר, צלחת, כוס וכדו ) 2. האם צריך לערוך בדיקת חמץ גם בחדרה או שניתן להשאירו כמות שהוא? 3. האם יש היבטים נוספים שיש לתת עליהם את הדעת ולהתכונן עבורם למצב כזה? פסח כשר ושמח
תשובה: שתאכל חמץ בחדרה בלבד! החמץ שחשדרה הוא באחריותה הבעלדית ואין להיכנס אליו
שאלה: ברכת מרק ירקות עם גריסים: מה מברכים על מרק ירקות עם גריסים?
תשובה: מאחר וזה לא מדובק יחד, ברכתו אדמה.
שאלה: מתנות לאביונים לחייל: האם חייל יכול להחשב לאביון כדי שיהיה אפשר לתת לו מתנות לאביונים (או צדקה כלשהיא) שישתמש בזה להוצאות יומיומיות? הוא מקבל את כל צרכיו בצבא וגם מקבל משכורת שאמורה להספיק לו (גם כשהוא לא נמצא בבסיס). חוץ מהמשכורת אין לו כסף לדברים שהוא צריך.
תשובה: חייל יכול להחשב כאביון ביחס למתנות לאביונים, ובודאי אם הוא מוגדר כחייל בודד.
שאלה: צדקה לצורכי החג: לא, אבל למה שלא יחשב כאילו "משה" הוא שתרם לה כסף,פשוט במקום שיביא לה משלו דוקא הוא שילם לחליפה ואמר לה שתשאיר אצלה את הנאסף? השאלה נשאלה בהמשך לשאלה "צדקה לצורכי החג"
תשובה: עני הוא מי שאין לו משכורת מינימום מי שיש לו - אינו עני ואין לתת לו צדקה
שאלה: כריכת תפילין של יד: מדוע מניחים תפילין על דווקא על האמה? מה המקור להבדל בין שיטת האשכנזים והספרדים באופן הכריכה של התפילין? מה הרעיון שעומד מאחרי כל אחת מהשיטות?
תשובה: מניחים תפילין של יד על הקיבורת, באמה כנגד הלב, ותפילין של ראש כנגד המוח. בכך אדם משעבד כל כוחותיו, מוחו וליבו לעבודת ה'. ובכך אדם מקיים את המצווה מהתורה. וכל הקשרים והכריכות הם רמז לאותיות ש, ד,- י: יוד - בצמוד לתפילין של יד, דלת - בתפילין של ראש בעורף. שין - בכף היד. וישנם מנהגים שונים וכל אחד ינהג כמנהגו. כולם נוהגים לכרוך 7 כריכות על הזרוע.
שאלה: ברית מילה בלילה: כבוד הרב ברצוני לשאול מדוע לא מלים תינוק בלילה? אם היום מתחיל מהלילה מדוע מחשיבים רק את היום כזמן המילה? ראיתי תשובה באתר: "וביום השמיני." - מכאן נלמד שביום ולא בלילה. אך לא הבנתי את התשובה, הרי כתוב גם: "וביום השביעי שבת שבתון" ואנו מכניסים את השבת בערב. וכן: "ביום הראשון מקרא קודש יהיה לכם", כמובן שלא נסיק מכך שהשבת או יו"ט הוא רק מהנץ עד השקיעה (שזהו ה"יום"). וכן הלאה. השאלה נשאלה בהמשך לשאלה "ברית מילה בלילה"
תשובה: לשואל מ"וביום השמיני" לומדים שמצוות מילה דוחה שבת. הפסוק ממנו לומדים שמילה נעשית ביום ולא בלילה הוא פסוק בפרשת לך לך (בראשית יז, יב)   "ובן שמנת ימים ימול", וכך כתב שם בעל תורה תמימה (אות לא): מדכתיב ימים, משמע דווקא ימים ולא לילות, כלומר דצריך לעבור על הילד שמונה ימים, ומזה מוכרח דמילה נוהגת רק ביום. כדאי לעיין שם בהרחבה. נאמנה,
שאלה: ספק לתיתה: רכשתי כמות גדולה של דגנים לפני זמן רב, ונותר לי מהם. נאמר לי בעבר שקמח אינו חמץ, כיוון שגם אם עבר תהליך של לתיתה מקפידים שלא יגיע לרמת לחות של חימוץ, ואחוז קטן שכן מחמיץ בטל (וגם לרמ"א אין חוזר ונעור בלח ובקמח). ניסיתי לברר בחנות אם המוצרים שקניתי עברו לתיתה, אך הם אינם יודעים. השאלה היא: האם הגריסים, החיטה, השיבולת שועל והסובין חיטה שספק אם נלתתו נחשבים חמץ גמור שעלי לבער, או שרק אין לאוכלם בפסח? פסח כשר ושמח
תשובה: גם אני איני יודע מכיון שמדובר רק בחשש חמץ אתה יכול למכור
שאלה: כיצד להתנהג במכללה עם ערבים: אני לומדת במכללה בה רוב התלמידים ערבים (מוסלמים, דרוזים ונוצרים). אנסה להסביר את הקונפליקט והמצב הרגיש בהם אני נמצאת- מצד אחד ישנו האיסור "לא תחונם" ואיסורים נוספים אשר יוצרים גבול בין ישראל לגויים, יש את הפן המדיני-פוליטי ביחסי יהודים-ערבים, ויש את הצד הדמוגרפי- הערבים משתלטים על המכללה ועל העיר. מצד שני אני לומדת איתם בכיתה כבר תקופה ארוכה, הנורמה החברתית בכיתה היא חמה וחברית, ובמצב של התעלמות או קרירות עלול להיווצר מצב של חילול ה. בנוסף, גם לי אישית, קשה להיות סנובית וקרירה לאנשים שאני לומדת איתם תקופה כ"כ ארוכה, זה מרגיש לי מנוגד לרגשות האנושיים שלי. אשמח לברר מספר דברים: א. כיצד עלי להתייחס אליהם בפן הבין-אישי? האם מותר לי לדבר איתן מעבר לנושאים לימודיים? האם מותר לי מצידי לחבק את הערביות שלומדות איתי? ומה לעשות אם הן מחבקות אותי? ב. כיצד עלי להתייחס לעובדה שהם מבקשים ממני חומר לימודי, מבקשים לעשות איתי עבודות וכדו? והאם ראוי שאבקש מהם חומרים לימודיים? ג. כיצד עלי להתייחס למרצים ערבים (ויהודים) שמטיפים לשמאלניות ושנאת מתנחלים ודתיים? האם מותר לי להגיד שבחים על מרצה ערבי שאני נהנת משיעוריו? ג. האם מותר לי לאחל לערבים חג שמח בחגים שלהם? למרות שהם כביכול כפירה במה שכתוב בתורה (חג הקורבן) או באמונה היהודית בכלל (חג המולד וכדו )? ד. המפגש עם הערבים מעורר בי שאלות לגבי עם סגולה- כשאני לומדת ומדברת איתם אני בעצם רואה שיש אנשים חכמים ומבינים עניין, ואני לא תמיד מצליחה לזכור ולהרגיש מה ההבדלים בינינו, אשמח אם תוכל לתת לי מספר נקודות שיהיו נר לרגלי בזמן מפגשי עם הגויים. וחג כשר ושמח
תשובה: : אין סיבה לחשוב שגויים הם אנשים לא חכמים או שאינם בדרך ארץ. יש גויים טובים. המיוחד בעם ישראל זה הנשמה שיש בנו. הנשמה הישראלית היא הגורמת לנו לסגולה מיוחדת בכך שאנו נוכל להביא לעולם את החיבור לקב"ה בצורה שגורמת לטוב הכי גדול. חכמה בגויים תאמין. תורה בגויים אל תאמין. המיוחד שלנו יהיה בהבנת האמונה הגואלת. ביחסים הבן אישיים עם הגויים שאיתך את יכולה להתייחס בצורה רגילה, ואם רגילים לתת או לקבל חומרי לימוד אין בעיה לתת או לקבל. אין כאן יחס מיוחד או חיבה מיוחדת שאת עושה כלפי מישהו אלא יש כאן דרך של שזה נוגע גם לגויים לנהוג עימם בדרכי עם האמונה המוסלמית אין לנו בעיה. עם האמונה הנוצרית יש לנו יותר בעיה. יש מחלוקת האם איסור לא תחנם נוהג כלפי גויים שאינם מז' עממים, ויש שהקלו בנוגע לאיסור לא תחנם בנוגע לישמעאלים. למעשה אנו נוקטים שבנוגע לתת להם חן או מתנת חינם יש איסור אולם זה רק כשהדבר נעשה בדרך של מתנה כדי למצוא חן. מותר לומר למי שמתעניין שהשיעורים של מרצה גוי טובים.
שאלה: בדיקת חמץ לזוג שגר אצל ההורים: אנו זוג נשואי שגר אצל ההורים באותו בית רק בקומה נפרדת כבר שנה ורצינו לדעת אם אנו צריכים לעשות ויכולים לעשות בדיקת חמץ וביעור? הרי זה לא הבית שלנו ולא החמץ שלנו. בנוסף' נולד לנו בן ב"ה לא ממזמן בניתוח קיסרי אנחנו יודעים שלפי ההלכה לא צריך לעשות פדיון בכורות ולכן לא עשינו, אך מה עם תענית בכורות? ב מראש וחג פסח כשר ושמח.
תשובה: אתם חייבים בבדיקת חמץ בקומה שבשימושכם מז"ט רצוי שתשתתף בסיום
שאלה: שם האדם : שמי רויטל ואני בת 28. אימי לא ממש זוכרת בוודאות, אך היא חושבת שכשנולדתי אבי הכריז על שמי בבית הכנסת כרויטל רבקה (סבתי שנפטרה) אולי רק רויטל, אולי 2 השמות. האם במידה ויש ספק בכך, צריכים לקרוא לי ב-2 השמות? איך לנהוג? מאז ומתמיד קראו לי רק רויטל, כך נמצא בת.ז וגם בכתובה.
תשובה: כדאי להשתמש בשם רבקה בתפילות (כשתתפללי את או כשאת מבקשת שיזכירו את שמך בתפילה להצלחה) או כשמברכים אותך ליד ספר תורה.
שאלה: לברך שבע ברכות על ידי אישה: האם אישה יכולה לברך ברכה משבע הברכות בסעודה באחד משבעת הימים לאחר החתונה כאשר במקום נוכחים מניין גברים וגם פנים חדשות? חשוב לציין כי שבע ברכות אלו הם במעמד של ציבור חילוני רחב אשר מרוחק קצת מהמסורת ופעולה זו של ברכה ע"י אישה תפתח את עולמו לכך שהדת היהודית אכן לא "מדירה" נשים כמו שהיא נראת בחוץ.
תשובה: באופן מעשי זה לא שייך ולא מקובל.
שאלה: תרופות ומוצרים שונים: מספר שאלות על מוצרים בפסח: 1. טונה בשמן סויה שכתוב עליה כשר לפסח לאוכלי קטניות, האם דינה כמו שמן קנולה? 2. גלולות "פלורט" - מה הדין? 3. תרופות כרוניות ללא טעם שלא ידוע האם כשרות - מה הדין?
תשובה: ב"ה י"ד ניסן תשע"ב לתמר 1.לא, שמן סויה התקבל כבר הרבה שנים בארץ ישראל כקטניות למרות שיש פוסקים שמתירים אותו לאומת זאת קנולה(ליפתית) במקורו הוא קוץ שלא ראוי למאכל ולא נגזרה עליו הגזרה של קיטניות לכן אפשר להשתמש בו. 2.טבליות "פלורט" -נמצא ברשימה של הרבנות הראשית ככשר לפסח 3.תרופה שחייבים לקחת ורופא אומר שאי אפשר להפסיק לקחת שבוע ואין לה תחליף יש לקחתה. חג שמח שניזכה לאכול השנה מהזבחים והפסחים הרב חגי בר-גיורא
שאלה: מכירת חמץ לדרוזי מהמחלקה: לרב, אני מעוניין השנה למכור את חמצי לחייל דרוזי שאיתי במחלקה. מהם הדגשים למכירה? מה נדרש להיות רשום בהסכם?
תשובה: המכירה צריכה להיעשות ע"י חוזה תקף, ת כסף, ערבות על השאר, שכירת המקום,ועוד פעולות שרק רב מוסמך יודע איך לעשותם
שאלה: הכשר חומצה פולית לפסח: אני נוטלת חומצה פולית (בטרם כניסה להריון). אין שום עלון שמצורף בחפיסה. מה לגבי הכשרות בפסח? האם מותר לי ליטול את הטבליות כרגיל?
תשובה: אם אין לה טעם קחי אותה לבריאות
שאלה: תבלינים לפסח דחוף מאוד!!: כל שנה יש לנו הרבה תבלינים שאינם חמץ (כנראה) כל התבלינים קנוים אבל אין להם כשרות לפסח מה עושים? להלן הרשימה: פפריקה (רשום ברכיבים שיש רק אורגנו בפנים אורגנו (רשום ברכיבים שיש רק אורגנו בפנים) אבקת בצל (רשום ברכיבים שיש רק אבקת בצל בפנים) תבלין לפיצה כוסברה (רשום ברכיבים שיש רק כוסברה בפנים) ציפורן שלם (רשום ברכיבים שיש רק ציפורן בפנים) ציפורן חוואייג כורכום
תשובה: שמעתי ממומחה לתבלינים שבתבלינים שאינם כשרים יש חשש לתערובת של קמח ועוד דברים. אין להשתמש בהם בפסח, אך אין צורך לבערם. השג את "עולם קטן" של השבת שעברה. יש שם רשימה של מצרכים שאין צורך לבערם.